ဂျပန်ဘာသာစကား အရည်အချင်းစစ် စာမေးပွဲ

**ဂျပန်ဘာသာစကား အရည်အချင်းစစ် စာမေးပွဲ**()သည် မိခင်ဘာသာစကားအဖြစ် ဂျပန်ဘာသာကို  အသုံးပြုမှု မရှိသူများအတွက် ဂျပန်ဘာသာစကားကျွမ်းကျင်မှုကို  စစ်ဆေးသည့် စာ‌မေးပွဲ ဖြစ်သည်။ စစ်ဆေးရာတွင် ပတ်သက်သည့် ဗဟုသုတ၊ ဖတ်နိုင်စွမ်းနှင့် နားထောင်မှုစွမ်းရည်တို့ကို ခြုံငုံကာ စစ်ဆေးသည်။ ဤစာမေးပွဲကို တစ်နှစ်လျှင် နှစ်ကြိမ် ဂျပန်နှင့် အခြားသော ရွေးချယ်သတ်မှတ်ထားသည့် နိုင်ငံများတွင် ကျင်းပကြသည်။ ကျင်းပသည့်ရက်မှာ ဇူလိုင်လနှင့် ဒီဇင်ဘာလတို့၏ ပထမဆုံး တနင်္ဂနွေနေ့တွင် ဖြစ်သည်။ အခြားသောဒေသများတွင်မူ တစ်နှစ်လျှင် တစ်ကြိမ် ဒီဇင်ဘာလ၏ ပထမဆုံး တနင်္ဂနွေနေ့တွင် ကျင်းပသည်။

JLPT တွင် အဆင့်ငါးဆင့် ပါဝင်သည်။ ၂၀၀၉ ခုနှစ်မတိုင်ခင်အထိ စာမေးပွဲကို အဆင့်လေးဆင့်ဖြင့်သာ ကျင်းပခဲ့သည်။ လေးအဆင့်သည် အနိမ့်ဆုံး ဖြစ်သည်။ အဆင့်တစ်သည် အမြင့်ဆုံး ဖြစ်သည်။ JLPT ၏ အသိအမှတ်ပြု အောင်လက်မှတ်သည် သက်တမ်းကုန်ဆုံးခြင်း သို့မဟုတ် အချိန်ပေါ်မူတည်ကာ တရားမဝင်ဖြစ်ခြင်းတို့ မရှိပေ။

## သမိုင်းနှင့် စာရင်းအင်းများ
JLPT စာမေးပွဲကို ၁၉၈၄ ခုနှစ်တွင် ဂျပန်ဘာသာစကားအသိအမှတ်ပြုမှု တိုးတက်လာစေရန်အတွက် ပထမဆုံးအဖြစ် ကျင်းပခဲ့သည်။ လူပေါင်း ၇၀၀၀ ဦး စာမေးပွဲသို့ ဝင်ရောက်ဖြေဆိုခဲ့သည်။ ၂၀၀၃ ခုနှစ်မတိုင်ခင် JLPT စာမေးပွဲသည် ဂျပန်နိုင်ငံရှိ တက္ကသိုလ်များတွင် ပညာသင်ကြားလိုသည့် နိုင်ငံခြားသားများအတွက် လိုအပ်သည့် စာမေးပွဲတစ်ခု ဖြစ်ခဲ့သည်။ ၂၀၀၃ ခုနှစ်ကတည်းက အပြည်ပြည်ဆိုင်ရာကျောင်းသားအများအတွက် ဂျပန်တက္ကသိုလ်အသိအမှတ်ပြုစာမေးပွဲ (EJU) ကို တက္ကသိုလ်အများစုသည် အသုံးပြုခဲ့ကြသည်။ ထိုစာမေးပွဲတွင် JLPT နှင့် မတူညီသည်မှာ အပိုင်းများပါဝင်ပြီး၊ ဂျပန်ဘာသာစကားကို ရေးကာဖြေဆိုရသည်များ ပါဝင်သည်။ JLPT စာမေးပွဲမှာမူ ရွေးချယ်ကာ ဖြေဆိုရသည့် ရွေးချယ်မှုပုံစံ ဖြစ်သည်။

၂၀၀၄ ခုနှစ်တွင် JLPT စာမေးပွဲကို ဂျပန်နိုင်ငံအပါအဝင် နိုင်ငံပေါင်း ၄၀ တွင် ကျင်းပခဲ့သည်။ ထိုနှစ်တွင်ပင် ဝင်ရောက်ဖြေဆိုသူ ၃၀၂၁၉၈ ဦးရှိခဲ့ပြီး ဖြေဆိုသူများ၏ ၄၇ % (၁၄၀၀၀၀ ဦးဝန်းကျင်) သည် သက်ဆိုင်ရာ အဆင့်အလိုက် အသိအမှတ်ပြုလက်မှတ်များ ရရှိခဲ့ကြသည်။ ၂၀၀၈ ခုနှစ်တွင် ဖြေဆိုသူ ဆက်လက်မြင့်တက်လာခဲ့ပြီး ၅၅၉၀၅၆ ဦးရှိကာ ၃၆ % အောက်သည် ကျရှုံးခဲ့သည်။ ၂၀၀၉ ခုနှစ်တွင် အရှေ့အာရှရှိ နိုင်ငံများတွင် တစ်နှစ်လျှင် နှစ်ကြိမ်ကျင်းပခဲ့ပြီး စာမေးပွဲဖြေဆိုသူ စုစုပေါင်း ၇၆၈၁၁၄ ဦးရှိသည်။ ၂၀၁၀ ခုနှစ်တွင် စာမေးပွဲဖြေဆိုသူ ၆၁၀၀၀၀ ဦး ရှိခဲ့သည်။

## ဂျပန်နိုင်ငံရှိ လက်ခံမှုများ
* JLPT N1 အောင်မြင်ထားသူများသည် အမှတ် ၁၅ မှတ် ရရှိသည်။ N2 အောင်မြင်ထားသူများသည် ၁၀ မှတ်ရရှိ၏။ ထိုအမှတ်များသည် ဂျပန်အစိုးရ၏ “ဂျပန်ဘာသာစကားကို မြင့်မားကျွမ်းကျင်စွာပြောဆိုနိုင်သည့်သူများကို နေထိုင်စောင့်ရှောက်မှုစနစ်အရ ပေးသည့် အမှတ်များ” ဖြစ်သည်။ ပုဂ္ဂလိကများအနေဖြင့် စုစုပေါင်းအမှတ် ၇၀ အထိ ရရှိပြီး မြင့်မားသည့် နေထိုင်မှုအတွက် စောင့်ရှောက်မှုတို့ကို ရရှိသည်။

* ဆေးပညာနှင့်ပတ်သက်ပြီး အသက်မွေးဝမ်းကျောင်းမှုလုပ်ကိုင်သည့် သူများသည် N1 အရည်အရချင်း ရှိရန် လိုအပ်သည်။ ထို့ပြင် ဂျပန်နိုင်ငံ၏ ခွင့်ပြုသည့်လိုင်စင်ရရန် စာမေးပွဲ ဖြေဆိုရန် လိုအပ်သည်။ ထို့ပြင် သူနာပြုခြင်းနှင့် ပတ်သက်သည့် ကျောင်းများတက်ရောက်မည့် နိုင်ငံခြားသားများသည်လည်း စာမေးပွဲဖြေဆိုရန် လိုအပ်သည်။

* N1 သို့မဟုတ် N2 အောင်မြင်ထားသူများ(နိုင်ငံသားအခွင့်အရေးရသူများ မပါ) သည် ဂျပန်နိင်ငံရှိ အလယ်တန်းကျောင်းအဆင့်နှင့် တူညီသည့်စာမေးပွဲမှ လွတ်ကင်းခွင့် ရသည်။ ဂျပန်နိုင်ငံရှိ အထက်တန်းကျောင်းတစ်ခုတွင် သင်ကြားရန် အလယ်တန်းကျောင်းမှ အသိအမှတ်ပြုမှု လိုအပ်သည်။

* တစ်ခါတရံ  ဂျပန်နိုင်ငံရှိ တက္ကသိုလ်များတွင် ပညာသင်ကြားလိုသည့် နိုင်ငံခြားသားများသည် N1 အဆင့် လိုအပ်သည်။ ထိုအဆင့်ရှိမှသာ ဂျပန်နိုင်ငံတက္ကသိုလ်များ စာမေးပွဲစီမံခန့်ခွဲမှုမှ လက်ခံသည်။

* အင်ဒိုနီးရှား၊ ဖိလစ်ပိုင်နှင့် ဗီယက်နမ်တို့မှ သူနာပြု သို့မဟုတ် စီးပွားရေးအရသတောတူညီမှု (EPA) များ ရှိသည်။ အင်ဒိုနီးရှား၊ ဖိလစ်ပိုင်တို့သည် ခန့်မှန်းခြေ N5 အဆင့် သို့မဟုတ် ထိုနှင့်အထက် အောင်မြင်ထားရန် လိုအပ်သည်။ ဗီယက်နမ်တို့သည် သူနာပြု လုပ်ကိုင်ရန် N3 နှင့် အထက်လိုအပ်သည်။

## စီမံခန့်ခွဲမှု
ဂျပန်နိုင်ငံတွင် JLPT သည် ပညာရေး၊ အားကစား၊ ယဉ်ကျေးမှု၊ သိပ္ပံနှင့် နည်းပညာ (MEXT) တို့က စီမံခန့်ခွဲလျက် ရှိသည်။ ဂျပန်နိုင်ငံ၏ ပညာရေးလဲလှယ်မှုနှင့် ဝန်ဆောင်မှုများ (JEES) ပေါ်တွင် မူတည်ကာ ဆောင်ရွက်သည်။

## စစ်ဆေးမှုပုံစံ
စာမေးပွဲ၏ စစ်ဆေးမှုလမ်းစဉ်ကို ၂၀၁၀ ခုနှစ်တွင် ပြုလုပ်ခဲ့သည်။ စာမေးပွဲတွင် အဆင့်ငါးဆင့် N1, N2, N3, N4 နှင့် N5 တို့ ပါဝင်ကြသည်။ N1 သည် အမြင့်ဆုံးအဆင့် ဖြစ်သည်။ N5 သည် အနိမ့်ဆုံးအဆင့် ဖြစ်သည်။

### အမှတ်ပေးခြင်း
အအောင်အကျတွက်ချက်ရာတွင် item-response-theory ကို အသုံးပြုကာ တွက်ချက်သည်။ ရမှတ်များကို အအောင်အကျတွက်ချက်ရာတွင် တိုက်ရိုက်အသုံးမပြုပေ။ ထိုအမှတ်များကို စံနှုန်းအတိုင်းအတာတစ်ခုအဖြစ်သို့ ပြောင်းလဲသည်။ စံနှုန်းအတိုင်းအတာသည် မတူညီသည်နှစ်များ၊ မတူညီသည့် အဆင့်များ၏ တူညီသည့် တူညီသည့် သတ်မှတ်သည့် အမှတ်ဖြစ်သည်။ ထိုအမှတ်ကို အစီရင်ခံပြီး အအောင်အကျသတ်မှတ်ရာတွင် အသုံးပြုသည်။ 

ထို့ပြင်ဖြေဆိုသူများအား အဆင့်သတ်မှတ်ချက်များဖြင့် ပြုလုပ်ထားသည်။ အောင်မြင်သူများသည် နောင်တွင် လေ့လာရာတွင် အထောက်အကူ ဖြစ်စေရန် ပြုလုပ်ထားခြင်း ဖြစ်သည်။ ထိုအဆင့်သတ်မှတ်ချက်သည် ဖြေဆိုသူ၏ စာမေးပွဲအောင်မြင်မှုကို တိုင်းတာရန် မဟုတ်ပေ။ အဆင့်သတ်မှတ်ချက်သည် A, B, C သုံးမျိုးရှိ၏။ A သည် ၆၇ % နှင့် အထက်ရရှိသူ ဖြစ်သည်။ B သည် ၃၄ % နှင့် ၆၆ % အောက် ရရှိသူ ဖြစ်သည်။ C သည် ၃၄ % အောက် ရရှိသူ ဖြစ်သည်။

### အောင်မှတ်
စာမေးပွဲအောင်ရန်အတွက် စုစုပေါင်းအောင်မှတ် ရရှိရန် လိုအပ်သလို အပိုင်းတစ်ခုချင်းစီတွင်လည်း အောင်မှတ်ရရန် လိုသည်။ ထိုအောင်မှတ်များသည် တိုင်းတာသတ်မှတ်ထားသည့် အမှတ်ပေါ်တွင် မူတည်ကာ သတ်မှတ်သည်။ အပိုင်းတစ်ခုချင်းစီတွင် ရရှိသည့်အမှတ်သည် ညီမျှမှုမရှိဘဲ တစ်ဖက်စောင်းနင်းဖြစ်နေပါကလည်း အောင်မြင်မှု ရရှိမည် မဟုတ်ပေ။ ဥပမာအားဖြင့် ရေးသားသည့်အပိုင်းတွင် ကောင်းမွန်စွာဖြေဆိုနိုင်သော်လည်း နားထောင်သည့်အပိုင်းတွင် ဆိုးရွားစွာ ညံ့ဖျင်းနေခြင်းမျိုး ဖြစ်သည်။ စုစုပေါင်းအောင်မှတ်သည် အဆင့်များအပေါ်မူတည်ကာ ပြောင်းလဲမှုများ ရှိသသည်။ N1 အတွက် ၁၀၀/၁၈၀ (၅၅.၅၅%) နှင့် N5 အတွက် ၈၀/၁၈၀ (၄၄.၄၄) ရာခိုင်နှုန်း ဖြစ်သည်။ N4 နှင့် N5 တွင် အပိုင်းတစ်ခုချင်းစီအတွက် အောင်မှတ်များမှာ ၁၉/၆၀ = ၃၁.၆၇ % ၊ ကြီ’သည့် အပိုင်းများအတွက် ၃၈/၁၂၀ = ၁၉/၆၀ တို့ ဖြစ်ကြသည်။ ဤတွင် မှတ်သားရန်မှာ အပိုင်းတစ်ခုချင်းစီ အောင်သည့်အဆင့်သည် အားလုံးအောင်သည့် အဆင့်ထက် နည်းပေသည်။ ၄၄.၄၄ % − ၅၅.၅၅ % ရရှိရမည့်အစား ၃၁.၆၇ % ရရှိသူသည် စာမေးပွဲ၏ အပိုင်းအားလုံးကို အောင်မြင်မှု ရရှိမည် မဟုတ်ပေ။ ဤစံနှုန်းများကို ၂၀၁၀ ခုနှစ်၊ ဇူလိုင်လတွင် အတည်ပြုခဲ့သည်။ ဤစံနှုန်းသည် တစ်နှစ်နှင့်တစ်နှစ် ပြောင်းလဲမှု မရှိပေ။ သို့သော် တိုင်းတာသည့်အမှတ်မှာမူ ပြောင်းလဲမှု ရှိသည်။

### စစ်ဆေးမှုအပိုင်းများ
*Note: "Vocabulary" includes kanji and vocabulary (previous 文字・語彙)

### ခန့်မှန်းခြေလေ့လာချိန်
ဂျပန်ဘာသာပညာရေးဌာနမှ ထုတ်ပြန်ထားသည့် ဂျပန်နိုင်ငံတွင် နေထိုင်သည့် ကျောင်းသားများအတွက် လေ့လာရမည့် အချိန်ဇယားကို ဖော်ပြထားမှု ဖြစ်သည်။

### ထုတ်ဝေခဲ့ပြီးသည်များ
အောက်ပါ ဇယားသည် ၂၀၀၉ ခုနှစ်မတိုင်မီ ၂၀၀၄ ခုနှစ်က ကျင်းပခဲ့သည့် ပုံစံ ဖြစ်သည်။

## လျှောက်လွှာတင်ခြင်းနှင့် ရလဒ်
လျှောက်လွှာတင်သည့် အချိန်သည့် ဇူလိုင်လတွင် ကျင်းပမည့် စာမေးပွဲအတွက် မတ်လ အစောပိုင်းနှင့် ဧပြီလနှောင်းပိုင်းမတိုင်ခင် လက်ခံလေ့ရှိသည်။ ဒီဇင်ဘာလတွင် ကျင်းပမည့် စာမေးပွဲအတွက်မူ ဩဂုတ်လ အစောပိုင်းနှင့် စက်တင်ဘာလ နှောင်းပိုင်းမတိုင်ခင်အထိ လက်ခံလေ့ ရှိသည်။

ဒီဇင်ဘာလတွင် ကျင်းပသည့် စာမေးပွဲ၏ ရလဒ်များကို ထုတ်ပြန်ကြေညာရာတွင် ဂျပန်နိုင်ငံရှိ ဖြေဆိုသူများအတွက် ဖေဖော်ဝါရီလတွင် ကြေညာသည်။ အခြားသော နိုင်ငံများအတွက် မတ်လတွင် ကြေညာသည်။ စာမေးပွဲရလဒ်များကို စာမေးပွဲကျင်းပသည့် အဖွဲ့ သို့မဟုတ် ဌာန သို့ ပေးပို့ပေးသည်။ ၂၀၁၂ ခုနှစ်မှ စတင်ကာ အွန်လိုင်းမှ စာရင်းပေးသွင်းခြင်း၊ ရလဒ်များ ကြည့်ရှုခြင်းတို့ကို ဆောင်ရွက်နိုင်သည်။ ဇူလိုင်လစာမေးပွဲအတွက် ကြည့်ရှုမည်ဆိုပါက ဩဂုတ်လ နှောင်းပိုင်းတွင် အီးမေးပေးပို့ရန် လိုအပ်သည်။ စာမေးပွဲဖြေဆိုသူများသည်  ဖြေဆိုခဲ့သည့် ရလဒ်ကို အပိုင်းအလိုက် ဖော်ပြထားသည်ကို ရရှိမည်။ အောင်မြင်သူများသည် ဘာသာစကားစွမ်းရည်အောင်မြင်မှုအတွက် အသိအမှတ်ပြုလက်မှတ်တစ်ခု ရရှိမည် ဖြစ်သည်။

## ယခင်ကျင်းပခဲ့သည့် ပုံစံ (၁၉၈၄ − ၂၀၀၉)
## ကိုးကား